MIHÁLY ANDRÁS

ELKÉPZELT UTAK

VERSEK ÉS KÉP-EMLÉKEK

Könyv Guru

Budapest, 2025

Életünk utazás: a születéstől a halálig és azon túl, ki tudja hová. Folyamatosan „útközben” vagyunk. Közeli és távoli helyeken, vízen és szárazföldön járunk, miközben készül bennünk egy térkép arról, hogy merre utaztunk.

A könyvben lévő versek segítenek nekünk saját térképünk elkészítésében. Ugyanakkor felidézik a már bennünk lévő úti élményeket, életünk állomásait. A verses útirajz nemcsak az életünk története, hanem benne vannak az ismeretlen jövővel kapcsolatos utalások is.

Egy ember versben meséli az útját, ám ebben a vers-mesében mindenki talál olyan élményt, amit már ő is átélt. Vagyis az útjaink keresztezik egymást, találkozunk itt, vagy ott, ahol közös lesz a sorsunk. Ha belső kalandokat keres valaki, ezekben a versekben meg fogja találni. Azt nem tudjuk, hogy mit hoz a jövő vagyis, hogy hol lesz a következő állomás, de a versek szépsége kárpótol minket.

Vers olvasásakor alámerülünk a lélek nagy vizeiben és megszűnik a jövő miatti aggodalom.

TARTALOMJEGYZÉK

MOTTÓ

BEVEZETÉS

IDŐUTAZÁS

TÁRS-VERS

POMPEJI EMLÉK

TOSZKÁNA

ŐSZ BRISTOLBAN

CASA GUILIETTA

UTAZÁS EURÓPÁBA

BOLOND UTAS

ÉJSZAKAI INKARNÁCIÓ

AMIKOR JOHN CABOT BRISTOLI TENGERÉSZ FELFEDEZTE AMERIKÁT

VROCLÁVIÁNA

INTROITUS AUTUMNALis

VÁRÓTEREM

ŐSZI SÉTA

ŐSZ EURÓPÁBAN

WILHELMSHAVEN

CORPUS DELICTI

IDŐZÓNÁK

ÚJRA OTTHON

AZ UTOLSÓ NAP

VALAKI ELMEGY

VÉGSZÓ

Képek jegyzéke

MOTTÓ

általában formára vágjuk

gondolatunk menetét

szavakkal kirakott járdánk

vezet előre hátra

oldalra le és felfelé

bejárathoz ahol épp

menedék a fény

bár nem rossz

a sötétség sem

ahol nem látszik

rongyos ingeden

sok színes mocsok

egyszer a sötét

másszor a fényes

ragyogás

ily tágas ez a ház

melyben a formát

rázza szét a gondolat

hogy káprázzon

szemed és agyad

mely most fura ritmus

felbuzgó emlékek

ritmusa melyhez

elvezetnek a hangok

hangol a ritmus

a buzgást és az időt

jelzik a színek

fehér a múlt

színgazdag az újabb

tegnap ma és holnap

és nem hagy

nyugodni az érzés

hol volt e kavalkád eddig

megtörténtek és nem létezők

összekevert fura módja

képzelet-vágta filmjeiden

fontos a fény

fontos a szín

és fontos a szó

amely tulajdonképpen

(majdnem egyetlen)